b'\n_START_ARTICLE_\nSveti Kri\xc5\xbe Za\xc4\x8dretje\n_START_SECTION_\nZgodovina\n_START_PARAGRAPH_\nSveti Kri\xc5\xbe Za\xc4\x8dretje je eno od redkih starih z\xc3\xa1gorskih naselij z najbolj ohranjenim zgodovinskim videzom. Prvi del imena Sveti Kri\xc5\xbe je nastal po  cerkvi posve\xc4\x8deni Sv. Kri\xc5\xbeu. To\xc4\x8dnih podatkov o nastanku naselja ni, v arhivskih listinah pa se omenja \xc5\xbee leta 1334. Kraju dominirata cerkev in dvorec, arhitekturno protiute\xc5\xbe pa jima daje moderna zgradba nove osnovne \xc5\xa1ole. Gotska cerkev sv. Kri\xc5\xbea je bila postavljena v 15. stol., zvonik pa v 18. stoletju. V sveti\xc5\xa1\xc4\x8du izstopa gotski relief Oplakovanje Krista narejen med leti 1480\xe2\x80\x941500. V obnovljeni zgradbi \xc5\xbditnica je postavljena stalna razstava risb in grafik hrva\xc5\xa1kega akademskega slikarja Ivana Lovren\xc4\x8di\xc4\x87a (1917\xe2\x80\x941998) katere je umetnik podaril rojstnemu kraju.'